en sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms it nl id id pl id id ms id id id ms ms ms id ms id id ms ms id ms ms ms ms id id id id ms ms id ms id ms id ms ms ms ms id ms id id id ms ms id ms ms id ms ms id id ms id ms ms id ms ms id ms ms id ms ms ms id id ms ms ms ms ms ms ms ms ms ms id id hy hy hy ms ms id en en en id id id id id en id id jv ms id id it es id id en id ms ms ms ms ms ms
Kepentingan Vaksin Influenza Semasa Wabak COVID-19 - Hello Doktor
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
8 Soalan Lazim Kenapa Vaksin Influenza Perlu Diambil Ketika Wabak COVID-19 Ini
Ditulis oleh Mohammad Nazri Zulkafli Disemak pada 26/05/2020
Disemak secara perubatan oleh Dr. Joseph Tan
Sejak penemuan vaksin pertama oleh Edward Jenner pada tahun 1796, ia telah melindungi populasi umum daripada pelbagai jenis ancaman penyakit. Namun, bukan semua individu memahami kepentingan vaksin.
Dunia kini sedang bertungkus lumus menyiapkan vaksin bagi mencegah penularan jangkitan virus korona baharu (COVID-19).
Sempena dengan Minggu Imunisasi Sedunia pada 24-30 April 2020, ikuti temubual kami bersama Pengurus Besar Sanofi Pasteur Malaysia & Brunei, Camille de Lataillade mengenai persoalan lazim berkenaan kepentingan vaksin bagi virus influenza semasa musim wabak.
#1 Apa kepentingan vaksin kepada orang dewasa?
Apa yang pembaca perlu tahu adalah jangkitan kuman tidak memilih mangsa mereka.
Ramai yang sering membuat anggapan bahawa orang dewasa tidak perlu divaksinkan, hanya kanak-kanak perlu.
Namun, perkara tersebut salah.
Jika kita ambil jangkitan influenza sebagai contoh, ia telah meragut 290,000 hingga 650,000 nyawa setiap tahun di seluruh dunia.
Orang tua, ibu mengandung dan mereka yang mempunyai penyakit kronik berisiko untuk mendapat jangkitan teruk.
Melalui pengambilan vaksin, anda dapat mencegah penyakit ini daripada berlaku dan menular.
#2 Bercakap tentang vaksin selesema, apa yang saya perlu tahu mengenainya?
3 perkara penting yang perlu anda tahu:
Jangkitan influenza berbeza dengan jangkitan selesema biasa. Kedua-duanya mempunyai simptom yang sama, namun jangkitan influenza lebih serius. Ia boleh meningkatkan risiko kematian.
Penggunaan vaksin bagi mencegah jangkitan influenza boleh melindungi golongan berisiko daripada mengalami komplikasi jangkitan dan kematian.
Oleh sebab virus influenza kerap mengalami mutasi, setiap individu digalakkan mengambil suntikan vaksin tahunan.
#3 Adakah populasi rakyat Malaysia sedar akan kepentingan vaksin influenza?
Kadar imunisasi influenza di Malaysia hanya berada pada angka 2%. Perkara ini terjadi disebabkan oleh beberapa faktor:
Mereka menganggap jangkitan influenza tidak berbahaya.
Anggapan yang salah berkaitan dengan orang dewasa tidak memerlukan vaksin.
Salah faham bahawa jangkitan influenza hanya berlaku pada musim sejuk.
Setiap tahun, lebih daripada 1 bilion kes influenza didiagnosis di seluruh dunia.
Kematian biasanya berlaku dalam kalangan mereka yang berusia 75 tahun dan ke atas.
Apa yang lebih menakutkan adalah Asia Tenggara merupakan benua ketiga yang mempunyai risiko mortaliti tertinggi di dunia.
#4 Siapa yang perlu mendapatkan vaksin influenza?
Pertubuhan Kesihatan Sedunia (WHO) menggalakkan mereka yang berisiko tinggi untuk mengambil vaksin setiap tahun:
Individu yang berusia 65 tahun dan ke atas.
Kanak-kanak di antara 6 bulan hingga 5 tahun.
Individu yang mempunyai penyakit kronik.
Walau bagaimanapun, anda digalakkan untuk mengambil vaksin influenza walaupun tidak berisiko tinggi.
Ini berikutan jika sebahagian besar dalam satu masyarakat telah divaksin, risiko jangkitan dan penularan dalam kelompok tersebut dapat diminimumkan.
Fenomena ini dikenali sebagai imuniti kelompok (herd immunity).
#5 Saya perlu ambil imunisasi influenza ke sewaktu wabak COVID-19?
WHO telah menegaskan kita tidak boleh mengabaikan vaksin influenza ketika wabak COVID-19 sedang melanda.
COVID-19 mempunyai kadar kematian yang rendah berbanding dengan jangkitan virus influenza.
Oleh sebab kedua-duanya menunjukkan simptom yang lebih kurang sama, sukar untuk kita bezakan.
Maka, setiap individu, terutamanya mereka yang bekerja di barisan hadapan, termasuk pekerja perkhidmatan penghantaran perlu divaksinkan.
Perkara ini penting bagi memastikan insiden berlakunya kes jangkitan influenza dapat diminimumkan bagi memberi ruang kepada doktor untuk memberi tumpuan kepada COVID-19.
#6 Bagaimana dengan golongan antivaksin atau mereka yang tidak pasti jika mahu vaksin?
Berdasarkan rentetan sejarah perubatan, imunisasi merupakan kaedah terbaik selain daripada bekalan air bersih untuk menghalang penularan wabak berjangkit.
Lihat sahaja tahun lepas apabila kes polio dikesan di Sabah dan kes difteria yang didiagnosis di Semenanjung Malaysia.
Mengejutkan! Ini Rupanya Punca Fahaman Anti Vaksin Semakin Kuat
Penularan Pergerakan Anti Vaksin di Malaysia: Sebab dan Akibat
Mereka tidak divaksinkan dan berisiko menyebarkan jangkitan tersebut kepada individu lain yang turut tidak divaksin.
Jika dipandang ringan, mereka yang dijangkiti mempunyai risiko untuk alami simptom teruk, kecacatan dan kematian.
Kepentingan vaksin harus diberikan penekanan kepada setiap individu bagi melindungi orang tersayang.
#7 Bolehkah vaksin selesema mencegah berlakunya COVID-19?
Influenza dan virus korona baharu merupakan dua jenis virus yang berbeza.
Oleh yang demikian, vaksin influenza tidak berkesan dalam mencegah berlakunya jangkitan COVID-19.
Kedua-dua virus ini menjangkiti sistem pernafasan manusia, maka mereka yang dijangkiti akan mengalami simptom yang lebih kurang sama.
Pengambilan vaksin influenza mampu melindungi anda daripada strain influenza yang telah dikenal pasti pada tahun ini.
#8 Adakah vaksin yang digunakan di Malaysia selamat?
Penghasilan vaksin bukannya mudah.
Bagi memastikan vaksin yang dihasilkan selamat dan berkesan, ia mengambil masa di antara 6 hingga 36 bulan sebelum ia boleh digunakan oleh orang awam.
Durasi tersebut kebanyakannya merangkumi ujian klinikal bagi menguji profil keselamatan dan kualiti vaksin.
Sebelum sesuatu vaksin itu boleh dipasarkan kepada orang awam, Agensi Kawal Selia Farmaseutikal Nasional (NPRA) akan menguji vaksin tersebut sekali lagi.
Setelah ia dipasarkan, usaha pemantauan produk masih terus dijalankan.
Sanofi Pasteur, merevolusikan usaha imunisasi di seluruh dunia
Sanofi pasteur merupakan cabangan vaksin bagi syarikat farmasi terkemuka di dunia, Sanofi.
Setiap tahun, syarikat tersebut akan membekalkan lebih daripada 1 bilion vaksin bagi menurunkan insiden berlakunya wabak penyakit berjangkit.
Ia merupakan sebuah syarikat yang telah memberikan komitmen lebih daripada 100 tahun terhadap perkembangan dan kajian berkaitan dengan imunisasi.
Di Malaysia, Sanofi Pasteur telah bekerjasama dengan komuniti saintifik, perubatan dan kesihatan awam bagi meningkatkan akses vaksin kepada setiap populasi.
#VaccinesWork, solidariti dunia terhadap jangkitan wabak berbahaya
Pada tahun 2020, Minggu Imunisasi Sedunia telah menubuhkan kempen #VaccinesWork for All.
Idea ini merupakan inspirasi oleh WHO bagi menekankan kepentingan vaksin kepada setiap individu di seluruh dunia.
Walaupun vaksin menyelamatkan berjuta nyawa setiap tahun, namun masih terdapat hampir 20 juta kanak-kanak yang tidak diimunisasikan.
Oleh yang demikian, sokongan dan solidariti terhadap kempen ini boleh menekankan aspek kepentingan vaksin bagi melindungi populasi umum.
Semua gambar di dalam artikel ini merupakan hak milik Sanofi Pasteur.
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
Artikel Media Oleh Sanofi Pasteur Berkaitan Dengan Kepentingan Vaksin. Diakses pada 24 April 2020.
World Immunization Week 2020. (https://www.who.int/news-room/events/detail/2020/04/24/default-calendar/world-immunization-week-2020). Diakses pada 24 April 2020.
Q&A: Similarities and differences – COVID-19 and influenza. (https://www.who.int/news-room/q-a-detail/q-a-similarities-and-differences-covid-19-and-influenza). Diakses pada 24 April 2020.
Vaksin Influenza Di Premis KKM Bukan Untuk Orang Awam
Suntikan Flu Untuk Mencegah Influenza - Penting Ke Ambil Dan Untuk Siapa?
Ditulis oleh Mohammad Nazri Zulkafli Disemak pada 26/05/2020
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.